सिकंदर ने अपने पिता फिलिप द्वीतीय की हत्या के बाद मैसेडोनिया की गद्दी संभाली थी और विरासत में उन्हें एक मजबूत साम्राज्य और अनुभवी सेना मिली थी. सिकंदर ने सेना के विस्तार की अपनी पिता की योजनाओं को आगे बढ़ाया. ईसा पूर्व 334 में सिकंदर ने पहला धावा बोला और फिर अगले 10 सालों तक चले विजय अभियान के पूरा होने तक उसकी सेना भारत तक जा पहुंची थी. आज भी दुनिया भर की सेनाएं सिकंदर की रणनीतियों और तौर तरीकों का इस्तेमाल करती हैं. महज 32 साल की उम्र में ही सिकंदर की बीमारी से मौत हो गई.